Фасадната реставрация на практика | Stroiinfo | Стройинфо\nНачало Личности Фасадната реставрация на практика\nПубликувано на: септември 8, 2020\nСрещам се с Николай Иванов – създател и основен двигател на „НИКОЛАЙ ОМ“ ЕООД. Както сам описва, това не е просто работна фирма, а художествен кръг с предмет на дейност фасадни реставрации, пластично оформяне на нови фасади, мозайки, фрески, витражи и др. От години чувам неговото име от архитекти, останали изключително доволни от прецизната и майсторска работа, която върши. А сега искам да разбера повече за реставрацията от гледната точка на практиката…\nОт колко време се занимаваш с реставрация? През какво премина професионалният ти път?\nЗавърших стенопис във време, в което още се правеха стенописи, мозайки, витражи и керамики в интериор и екстериор. Още като студент попаднах в колектива на вече покойният реставратор Цоко Раковски, който беше част от екипа на главния художник на София. Бях препоръчан и участвах доста време, някъде към 4-5 години. Този колектив се занимаваше с фасадна реставрация. Тогава нямаше компютри, нямаше 3D-та. Правех проекти за фасади, цветни скици и макети и много малко съм работил на скеле.\nСлед това започнах да работя интензивно над монументални неща – направил съм доста фрески, мозайки и няколко керамични пана. В тази връзка, наскоро имах една много интересна случка. Става дума за един огромен стенопис в Приморско, който правих – дълъг 40 м. Такъв се случва веднъж в живота. Архитект беше Мая Диканарова и се намираше в една огромна почивна станция. Съвсем наскоро се оказа, че Профсъюзите са си върнали собствеността. Издири ме човека, който отговаря за този обект. Сега ще ходя да видя стенописа. Той каза, че е в много добро състояние и ме покани. Ако има нещо, ще го реставрирам.\nСтенописът в Приморско | Николай Иванов\nДоста време работих в тази насока, имам стенописи в много български градове, както и четири новозографисани църкви. След промените продължих. Също така, преподавах доста време частни уроци за Академията – по абстрактна композиция и живопис. По това време участвах в проект с един от моите бивши ученици, който се беше реализирал във Виена.\nФрагмент от интериора на Къщата на Яблански\nКои бяха първите ти големи проекти?\nЛека-полека започнахме да израстваме. Явихме се на няколко по-големи конкурса. Единият беше за Къщата на Яблански, за която направих колектив с колегите от Виена и спечелихме. Това беше уникален проект, над който работихме почти три години.\nПравехме тавани, които се унищожаваха пред очите ни.\nВсичко падаше, но ние заснехме калъпи. Една огромна група от скулптори правеше силиконови заснемания. Това беше един много интересен проект и голямо обучение. Бях поканил скулпторката и реставратор Елизабет Пенкер, която беше на място и ни показваше. Тогава научих важни технологични рецепти от нейния ментор Клаус Ведениг.\nФрагмент от Къщата на Яблански – таван\nБанката на „Московска“ беше следващият проект. След нея беше Къщата с двата купола, в която се помещава „Америка за България“ – намира се на ул. „Мальовица“ и е много красива. Тя беше по проект на един много интелигентен архитект, с който още поддържаме контакт – Руси Делев. Предимно съм работил с архитекти, насочени към архитектурни паметници – арх. Илка Дишлиева, арх. Анна Неврокопска, арх. Валентина Едрева, арх. Петър Петров и Петкана Баклова, арх. Петко Костадинов, арх. Цвети Русинов, арх. Калоян Тончев и много други.\nКъщата на ул. „Мальовица“\nСледваща по-забележителна е сградата на бул. „Христо Ботев“ 95, т. нар. Доходно здание на Барух Мушолам. Сградата беше чудовищно съсипана. Любопитно е, че орнаментите се оказаха от гипс, стояли бяха сто години и се разпадаха в ръцете ми. Укрепването и ретуширането им беше изключително трудно.\nДоходно здание от Барух Мушолам, бул. „Христо Ботев“\nТака продължихме с цяла поредица от други сгради, които са в София, включително Банката на ДСК на площад „Батенберг“. Иначе извън столицата работехме в Пловдив, Русе… В Пловдив правихме гарата, която също беше голямо предизвикателство, огромен обект. Също така, работихме по сградата на площад „Джумаята“ – административна сграда на един от големите тютюневи търговци, Константин Куцоглу. В тази връзка, освен като архитектурна и художествена стойност, за мен беше изключително интересно да разбера какви уникални българи е имало в онова време. Много интересен беше и проекта за центъра на Димитровград – това е един от 14-те новопостроени градове на култа.\nБанка ДСК, ул. „Батенберг“, гр. София\nОт колко човека е екипът ти?\nЗа големи обекти като Димитровград сме около 40 души, иначе обичайният екип е около 12-тина човека, които са ядрото. Имаме изключителни мазачки, алпинистки, които са жени – Елена Пешева, Даниела Тонкова и цял кръг около тях. Например на „Джумаята“ се наложиха поправки. Мои познати, с които съм работил, отказаха да свършат работата, но жените се заеха и висяха на този сложен обект. Имаме изключително сработване с тях.\nРазказваше ми за проекта за Димитровград.\nПървите блокове, с които стартирахме, са направени от местен зелен пясъчник, който е изключително мек и подлежащ на ерозия. Укрепваше се, анкерираше се, ля се, правиха се огромни ретуши, корнизи… Следващите блокове са правени от някакви варови имитации, отливки и така всеки блок все по-нагоре е различен. Това е общо около 11 000 кв. м площ, където беше някакво безумно бачкане. Ние бяхме от малкото хора, които упяхме да свършим навреме за честването на 70 години на Димитровград.\nКакво е мнението ти за качеството на реставрациите у нас?\nГоляма част от хората, които правят проекти, не познават добре материалите.\nВторо, понякога са подвластни на сугестиите на фирмите. Аз разчитам на огромния опит, който имам, и на нещата, които виждам. На всяка фасада се слува нещо ново, което е уникално. Никога без скеле не могат да се предвидят нещата. От гледна точка на моя опит, имам разнобой с проектантите. Хубавото е, че през последните години ме канят да си пиша проектите. Според мен е важно да се търси координация, защото това е една много специализирана материя и най важен в нея е опитът.\nКакви още можеш да ми разкажеш за изпълнени реставрации извън София?\nВ Русе направихме няколко емблематични сгради. Едната е много стара, първата земеделска банка, (1890 г., по проект на Херман Майер) която беше стояла 20 години изоставена. Беше много тежка реставрация. След това дойде уникалният проект, който в по-ново време е известен като бивша Музикална гимназия. Това е една сграда, построена от Ана Винтер като Немско Училище за немските преселници, дошли веднага след Освобождението (проектирана от Удо Рибау). В Русе са дошли много такива. Тези германци са стояли в България до 30-те. След 9-ти септември се национализира, в някакъв момент става Музикална гимназия и така до земетресението през 1977 във Вранча, което я разбива.\nНумизматичен музей, гр. Русе\nСлед години я купува фондация „Братя Бобокови“ с оглед да правят най-големия нумизматичен музей на Балканите. В продължение на около десет години текат укрепителни работи, започнала е и реставрация, която обаче е спряла. През 2017 г. пак обявиха кастинг за фирма и аз подходих безкромпромисно, защото такава сграда се прави веднъж в живота. Отидохме и стояхме 2-3 седмици, за да направим един фронтон. Още малко остава, дано да я завършим.\nСлед това „съживихме“ още една много интересна сграда на главната в Русе (ул. „Александровска“). Имаше камък, който беше боядисан с блажна боя поне пет пъти. Много трудно се чисти, беше страшен труд.\nОткъде ти се породи интересът към архитектурата?\nТова беше интересна комбинация за човек, завършил стенопис в период, в който се работеше задължително с архитект. Участвал съм като изпълнител в много такива проекти във време, в което много се залагаше на пространствено мислене, на ситуация в архитектурата, на това да мислиш с мащаби. Самата работа те учи. Ако се върнем назад, ще видим, че\nАрхитектът и художникът са имали много пресечни точки.\nОсвен това, бях отговорник по композиция в часовете на Илия Илиев, един човек, който е едновременно архитект и художник, завършил е и двете. Той е прочут с неговите мозайки. Беше много амбициран и направихме редица архитектурни макети и работехме свободно с изобразителните езици, като в Ренесанса. Късмет е, че съм уцелил тази пресечна линия. Сега това не може да стане. Всичко е много профилирано, освен това сега повече се набляга на технологичната страна, програми, 3D-та и човек трудно се ориентира в същината на нещата.\nНаучете повече за реставрацията на Орелъ Паласъ.\nПонякога нещата идват, когато човек е готов за тях.\nВ момента съм изправен към най-голямото си предизвикателство. С екипа ми работим над Къщата с папагалите на ул.“Пиротска“ и бул. „Христо Ботев“ . Не съм си представял, че някой ден ще правя сграда в толкова тежко състояние. Като сложиха скелето и се качих, направо не можах да спя първия ден. Днес правихме дискусия, защото се оказа, че всички пластични елементи, папагалите – всичко е от гипс. Една част от тях са мазани с тънък портланд цимент. Тогава този материал е навлизал, бил е скъп, но това с времето се е скапало. Те са наядени, както дървояд наяжда дърво. Такова нещо не бях виждал. Отзад е влизала вода и всичко е ерозирало.\nКакви са най-важните принципи на реставрацията за теб.\nЗа мен основният принцип е, че трябва да се съхрани оригиналът.\nНо има строители, за които е нормално да разрушат една къща. Специалистите от Виена казваха, че това е като един човек, на който искаш да му отрежеш ръцете и ушите и да му сложиш нови. Няма как да бъде същото. Затова се опитвам да отстоявам тази позиция, но понякога спорим с колегите и с някои архитекти.\nРеставраторите на запад все още са свикнали да уважават рецептите, а не фирмите. Те искат доказателство във времето. Добре е човек да си следи сградите. Например Банката на „Московска“ е боядисана в много интензивни зелени тонове. Това е с оригинална боя на Капрол, която за 11 години не е мръднала.\nАко материалът е истински, той може да бъде много дълготраен.\nОсвен това, съм виждал сгради на повече от 100 години, на които мазилката не е мръднала и тя никога не е пипана. Ако тези сгради някога бяха поддържани като хората, както се прави на други места, особено в Западна Европа, където това е задължително, всичко ще бъде съвсем друго. Аз например казвам на някакви хора „Трябва да импрегнирате това след пет години.“, а те ме гледат, все едно то ще си стои така на магия. Необходима е грижа за наследството.\nНаучете повече за реставрацията на Къщата на Каназиреви.\nПредишна статия Сезон 2 на Leaders Summer Academy завърши успешно\nСледваща статия ЕАСА България: От Габрово до Крапец\n[…] е възложено от Градска художествена галерия на фирма Николай ОМ ЕООД. На второ място се класира „Хотел Сплендид в гр. […]\nВашият отговор на Победителите във Фасада на годината 2020-2021 | Stroiinfo | Стройинфо Отказ


За приложното поле на чл. 135 ЗЗД. | Българското прецедентно право\nВърховният съд, Общо събрание на гражданската колегия, със застъпеното в решението становище е стеснил приложното поле на чл. 135 ЗЗД, без да има за това достатъчно основание в съдържанието на текста. С последния е предоставена на всеки кредитор, чиито интереси са застрашени от действията на длъжника, възможността да иска от съда при определени условия да бъдат обявени за недействителни увреждащите го сделки. Кръгът на кредиторите не е ограничен с оглед предмета на дължимата престация.\nВърховният съд, Общо събрание на гражданската колегия, обаче е приел в своето решение, че логическото тълкуване на чл. 135 ЗЗД налага извода, че само кредитори с парични вземания могли да водят отменителния иск. Това се разбирало от съдържанието на чл. 133 ЗЗД, който също се намира в главата за обезпечение на вземанията и който осигурява на кредиторите право на общо обезпечение върху цялото имущество на длъжника. От такова общо обезпечение имали възможност да се възползуват само кредиторите с парични вземания, за удовлетворяването на които цялото имущество на длъжника може да стане обект на принудително изпълнение.\nТова схващане е неправилно. С цялото имущество на длъжника е обезпечено не само изпълнението на паричните му задължения. Еднакво са обезпечени и непаричните вземания на кредиторите. Когато длъжникът не изпълни задължението си да даде или да извърши нещо, кредиторът има право да получи паричния сурогат на престацията от имуществото му. Щом като може да бъде обезпечено изпълнението по отношение сурогата на престацията, не е логично, а и няма законно основание да се приеме, че точното изпълнение на последната не може да бъде обезпечено с предвидените в закона средства.\nВъзможността кредиторите да се удовлетворяват от цялото имущество на длъжника не е единственото законно средство за обезпечение на вземанията им. В същата глава VII на ЗЗД са предвидени и други средства: косвеният и отменителният иск, залогът, ипотеката и др. С двата иска кредиторите могат не само да запазват целостта на длъжниковото имущество, но и да осигуряват условия за точно, реално изпълнение на поетите от длъжника задължения. Кредиторът по договор за изработка може, когато длъжникът му бездействува, да върне във владение на последния с косвения иск по чл. 134 ЗЗД необходимите за изработване на поръчаната вещ материали, предадени на влог у трето лице. Той може, от друга страна, да иска съгласно чл. 135 ЗЗД да бъде обявена за недействителна по отношение на него сключената недобросъвестно между длъжника и третото лице покупко-продажба на поръчаната вещ, изработена с материали на ищеца. Двата иска могат и трябва да ... Останалата част от текста на съдебния акт е достъпна само за нашите абонати.


Великобритания ще трябва да участва в евроизборите, ако е в ЕС след май, каза Юнкер - Европа - Дневник\n10:25, 20 фев 19 , 3932\nПредседателят на Европейската комисия Жан-Клод Юнкер заяви, че Великобритания ще трябва да участва в изборите за Европейски парламент, ако продължава да е член на ЕС след месец май, предаде "Политико".\n"Ако Великобритания остане след май, като член на ЕС тя трябва да организира европейски избори", посочи Юнкер в реч пред парламента на провинция Баден-Вюртемберг в Щутгарт. "Договорът е договор и той казва това", допълни той.\nПо думите му не Еврокомисията решава кога Великобритания ще напусне ЕС, а самата страна, която иска да напусне.\nВ интервю за "Щутгартер цайтунг" той отново подчерта, че ЕС няма да се противопостави на евентуално британско искане за удължаване на разговорите. "Решението да се поиска повече време трябва да е на Великобритания. Ако бъде отправена такава молба, никой в Европа няма да се противопостави. Ако питате колко дълго може да бъде отложено излизането, нямам идея за някаква времева рамка", каза още Юнкер.\nДнес британският премиер Тереза Мей ще се срещне с Юнкер за нови разговори за Брекзит.\n10:13, 06 юни 20 / Свят 71\nEU defender 10:30, 20 фев 19 / Неутрално\nИ Фараж пак ще е евродепутат. Баси цирка.\nРейтинг: 496 10:26, 20 фев 19 Неутрално\nхахахаха, става все по-интересна бритската драма.\nРейтинг: 1758 10:27, 20 фев 19 Любопитно\nНе го разбирам това. Нали заради брекзит намалиха размера на европарламента. Може би ще отложат това?\nРейтинг: 8040 10:28, 20 фев 19 Весело\nЕврокомисията дърпа Великобритания за опашката :)\nРейтинг: 1075 10:29, 20 фев 19 Неутрално\nСтава все по-заплетено.\nАз като писах, че накрая британски евродепутати ще има и те ще изкарат пълен мандат, защото няма друга опция, тук ми слагаха минуси.\nМазалото ще стане пълно, ако поведат и кампания за ЕП, отгоре на цялата пукотевица в Лондон.\nРейтинг: 1075 10:30, 20 фев 19 Неутрално\nНикой нищо не е намалявал. Официално ОК е част от съюза.\nРейтинг: 1743 10:30, 20 фев 19 Неутрално\nРейтинг: 1743 10:31, 20 фев 19 Неутрално\nЯ вземете отложете евроизборите заради УК. Ще стане още по яко.\nРейтинг: 3406 10:32, 20 фев 19 Неутрално\nTe ще ни изберат евродупетати, ама и ние няма да им простим.\nРейтинг: 1758 10:33, 20 фев 19 Неутрално\nТук пише друго. От 751 на 705.\nРейтинг: 1075 10:37, 20 фев 19 Неутрално\nДо коментар [#5] от "АзКлавдия":Тук пише друго. От 751 на 705.http://www.europarl.europa.eu/news/bg/press-room/20180202IPR97025/broiat-na-ievrodieputatitie-shchie-namalieie-slied-briekzit\nТова е предложение, което има да извърви доста път, за да стане реалност!\nДокато британците са в ЕС, никой не може да ги лиши от пълноправно участие.\nРейтинг: 3695 10:41, 20 фев 19 Неутрално\nРейтинг: 5379 10:43, 20 фев 19 Весело\nГавра с британците :)\nРейтинг: 3695 10:43, 20 фев 19 Неутрално\nНай-добре е да си внесат вноските за тая година, па после ще видим...\nРейтинг: 1758 10:44, 20 фев 19 Неутрално\nАми то в линка си пишело че ако Великобритания не е излязла това няма да се прилага , но съм го пропуснал. Извинявам се.\nРейтинг: 1243 10:50, 20 фев 19 Разстроено\nТва няма да е добро решение.При буквално разкъсани основни Паро, сами може да се досетите кого ще изпратят в Брюксел.\nРейтинг: 1243 10:50, 20 фев 19 Весело\nПартии* , какъв е тоя Паро..Дей и ауто...\nРейтинг: 1743 10:59, 20 фев 19 Неутрално\nСтарши, какво става с брекзита?\nРейтинг: 2461 11:03, 20 фев 19 Неутрално\nВсе ми се струва, че и британците кандисват на този вариант, а и ползата ще бъде за всички.\nЕ, Тереза ще я опукат, нали трябва да изкарат някой виновен, ама това си беше нейната роля от самото начало - момче, пардон момиче за бой.\nРейтинг: 3278 11:08, 20 фев 19 Неутрално\nЗначи Еврозелките бе са чак толкова прости, сетили са се да сложат "ако"\nРейтинг: 3695 11:13, 20 фев 19 Неутрално\nВърви по план, както и СП-2.\nРейтинг: 289 11:16, 20 фев 19 Неутрално\nТова не е "предложение". Това е законодателна промяна, която просто влиза в действие с по-късна дата, а именно, от следващите избори. Тази мярка вече е приета. Следващият Парламент ще има 705 депутати, а не 750. Ако ОК е част от Съюза, то ще трябва да правят избори и да имат депутати и никой не може да ги лиши от това, естествено. Но за да имат депутати, трябва да се направи нова поправка, така че да се отворят наново липсващите места и да се преразпределят отново вече преразпределените. Но, това, което ти казваш, че е "само предложение" е напълно погрешно. Тази мярка е приета още през февруари 2018 г. Просто още не е влезнала в сила.\nРейтинг: 289 11:17, 20 фев 19 Неутрално\nМожеш ли да начертаеш този план, по който върви Брекзит?\nРейтинг: 3695 11:37, 20 фев 19 Неутрално\nНе, будалкам дифендъра...\nРейтинг: 1743 11:50, 20 фев 19 Неутрално\nАха, пилците се броят наесен, нали знаеш?\nРейтинг: 3695 11:53, 20 фев 19 Неутрално\nПитай Росен, той гледа пилци. моят бизнес е друг...\nРейтинг: 1327 13:02, 20 фев 19 Неутрално\nОткога ишиасът си позволява да изземва прерогативите на Европейския съд?\nРейтинг: 3729 13:04, 20 фев 19 Неутрално\nРомантично и възхитително!\nРейтинг: 8723 14:13, 20 фев 19 Неутрално\nАйде, няма нужда. На 29 март да напускат и тази мъка да приключи.\nРейтинг: 3817 14:27, 20 фев 19 Неутрално\nДо изборите да са напуснали!\nРейтинг: 1159 18:49, 20 фев 19 Любопитно\nКой може да им забрани (ако въобще се наложи) просто да удължи мандата на досегашните си представители!?\nРейтинг: 1075 18:54, 20 фев 19 Неутрално\nТова не е вярно. Въпросното решение на ЕП трябва да се одобри от Съвета и да се върне за окончателно утвърждаване.\nКъм момента е просто лист хартия.\nРейтинг: 537 22:12, 20 фев 19 Неутрално\nЕми и те не го разбират! Как се работ с "тука има-тука нема"...:)))\nРейтинг: 1193 13:20, 21 фев 19 Неутрално\n"Членовете на Европейския парламент се избират за срок от пет години въз основа на всеобщо пряко избирателно право, при свободно и тайно гласуване."\n(Дял III, чл. 14, т.3 от Договора за Европейския съюз)\nРазбира се, Великобритания би могла да наруши договора и да откаже да приведе избори за MEPs, но това би изглеждало някак си комично на фона на вайканията на Брекзитърите, че ЕС бил недемократичен.


Изложбата „Захар, кафе & сие“ гостува в Исперих\nНачало > Изложбата „Захар, кафе & сие“ гостува в Исперих\n07:38, 01 окт 15 / Култура 25 242 Шрифт:\nТази вечер от 17.00 ч. в конферентната зала на Историческия музей в Исперих ще бъде открита изложбата „Захар, кафе & сие“, съобщиха от музея. Представената колекция на Исторически музей – Горна Оряховица е част от трилогията изложби „Пороците” и гостува в Исперих в рамките на Дните на културно-историческото наследство, организирани от музея и общината.\n„Захар, кафе & сие“ проследява историята на захарта и сладките изделия в Горна Оряховица, един от българските градове с дългогодишни традиции в сладкарството. Посетителите ще видят десетки експонати, свързани с опаковането и съхранението на продукцията на едни от първите горнооряховски производители – „Обрешков”, „Захарна фабрика”, „Орбис”, „Братя Цветкови” и др. Архивните фотографии и документи показват по какви търговски пътеки се достига до изкушените от сладкото. Изложбата акцентира и на друг „порок” – кафето. Включени са различни приспособления, свързани с мелене, печене, съхранение и консумация на чай и кафе.\nEкспозицията ще може да бъде посетена в Историческия музей в Исперих до 31 октомври.


Лепене на шкурка за лентов шлайф - Страница 2 | Форум "Направи сам"\nср яну 05, 2011 3:15 pm\nЛепи се само от външната страна, тази която преминава през задвижващите барабани. Допълнително залепващото парче се поставя върху залепващите страни на същата страна, а се чисти от зърната за да не поврежда барабаните като минава през тях.\nplamenhar - специалист\nср яну 05, 2011 5:08 pm\nНавремето роднина ми носеше парчета шкурка от изхабени ленти и съм виждал,че се лепят диагонално без застъпване с лепенка отдолу.Мисля,че лепилото се казваше Бизон с преса и загряване.\nср яну 05, 2011 5:53 pm\nОсвен разхода, както е пояснил друг колега има и още една причина - размерите.\nАко лентовия шлайф не е от разпространения размер 75/457. а например е 50х686 или 60х400 и няма откъде да си купиш, какво правим тогава? Викаме неволята, нали. Или в Косталево, Врачанско всичко има?\nвт яну 11, 2011 2:04 pm\nНа ръка става с малкия шлайф. А оригиналната машина е с обикновен шмиргелов камък и шкурката се подава през един водач и се отнема точно определеното място и става даже под наклон защото се използва овала на камъка. Проста конструкция която може да се изпълни в домашни условия.\nсъб яну 17, 2015 11:37 am\nЗдравейте, понеже и аз от скоро се сдобих с комбиниран шмиргел/лентов шлайф(или грайндер май се нарича), да питам който е лепил ленти на какво лепило се е спрял. По горе прочетох че трябва да е ацетоново? Някой да има пряко наблюдение. Моят работи с лента 50х686, а такиви намерих само един вид. Няма разнообразие, а аз искам да си направя комплект за различни цели: по ситни, по едри и т.н.\nМоля, някой да ми препоръча конкретно лепило, ако го е правил?\nсъб яну 17, 2015 11:49 am\nТова не е ли стандарта на РАЙДЪР.Ето ти готови ленти, не си играй да лепиш - http://www.tashev-galving.com/425925-20 ... 0%BC%D0%BC тук са от 80 до 180.\nсъб яну 17, 2015 2:05 pm\nТова не е ли стандарта на РАЙДЪР.Ето ти готови ленти, не си играй да лепиш\nСъщия размер 50х686, само дето моят е лидалски за 70лв.\nОпределено не ми се занимава като за 15-20 лева ще си направя достатъчен набор от шкурки. Тези ги гледах но са все едри(180 е макса), а на мен ми се иска 300-500-800.\nИскам да мога с тях да си точа ножове. Може и да не става така де? ама така си мисля\nbimbo - напреднал\nвт фев 10, 2015 5:37 pm\ntip top sc2000 страшно лепило издържа и на топлина пробвай няма да съжаляваш\nвт фев 24, 2015 9:19 pm\nлично аз съм лепил лента на текстилна основа полууспешно с TIGROSTIK. казвам полууспешно защото като здравина нямаше проблеми, но не успях да зануля двата края както трябва, все пак при шкурка 40 не е лесно. а и текстилната основа беше по мека и калпава от тази на оригиналната лента. на снадката ми притропваше и в крайна сметка продължих да си купувам оригинални ленти. става въпрос за лентов шлайф PROMA. иначе споменатото лепило съм го срещал по разните продавалници не много по скъпо от споменатите по горе, лошото е че е 1 кг или литър, не помня точно.


Орехов мус без захар - Рецепта | Gotvach.bg\nОрехов мус без захар\nMus od oraha bez šećera\n» Орехов мус без захар\n"Орехов мус без захар, който винаги предизвиква усмивка на лицата на хората, които го опитват"\nПреглеждания общо5 896\nПреглеждания за месеца206\nфурми - 40 г (4 броя обезкостени фурми)\nканела - 1/2 к.л.\nжелатин - 1 лист 2.2 г\nсушени плодове - други или ядки по избор\nПрезареждаща се електрическа отвертка с 33 части59.00 лв.\n1. Ореховите ядки и обезкостените фурми се смилат в блендер много фино заедно с канелата, за да се получи еднородна паста. Ако се залепва по стените, избутва се до ножчетата и се завърта на още няколко оборота, за да се постигне желаният резултат.\n2. Едното яйце плюс жълтък на второто се разбиват и смесват с прясното мляко. Белтъкът се заделя за по-нататък, задължително в идеално суха и чиста чашка. При млякото и яйцата се сипва ореховата паста и се разбърква до идеално гладка смес.\n3. Поставя се на умерен огън, максимум 90-100°C и се бърка до сгъстяване 10 минути.\nЖелатинът се оставя в студена вода за 3-4 минути да се хидратира.\n4. Сгъстеното кремче се дърпа от огъня и се изчаква температурата му да спадне малко. Ако имате кухненски термометър, измерете си най-добре топлината, която трябва да спадне до 80 градуса.\nТогава сложете хидратирания и добре отцеден от водата желатин. Разбъркайте много добре.\n5. За да имаме истински мус, ни трябва въздушна и пухкава текстура, а за това ще се погрижи белтъкът от второто яйце, който сме заделили. Той се разбива на водна баня при 60 градуса за 7-8 минути заедно с меда. По този начин белтъкът ще побелее и стане пухкав, но не прекалено, както ако го бием самостоятелно без меда. Целта е да има плътност, а и чрез водната баня се загрява достатъчно, че да не е суров.\n6. Бялата белтъчния крем се сипва при ореховия, който вече е почти изстинал. Разбърква се плавно с шпатула с кръгови движения до еднородна смес.\n7. Ореховият мус се налива в чашки и прибира в хладилник за 1 час да стегне.\n8. Преди поднасяне ореховия крем се гарнира с орехови ядки, още фурми или други сушени плодове.\nОрехова торта без захар и мляко33\nОреховки без захар и брашно2\nОреховки без брашно и захар3\nКекс с Мед без Захар\nМляко с Ориз без Захар\nКрем за ТортаБърз яйчен крем за торти\nКрем КарамелКрем карамел в тава\nМусове с канела\nКекс без Захар\nМъфини без Захар\nБисквити без Захар\nСладки без Захар\nПалачинки без Захар


artakcia | Studio 54 и безкраен празник\nStudio 54 и безкраен празник\nКултовият клуб "Studio 54" в Ню Йорк и трейлър за документалния филм, създаден по истории от първо лице.\nТеа Денолюбова 17 юни 2020\nВ дни, в които страниците на култовото списание Interview, създадено от Анди Уорхол през 1969 г., са безвъзвратно затворени, имаме нужда да се пренесем на друго място, да подишаме въздух, напоен с тежък парфюм, слава и безрасъдност. И да танцуваме, докато съпругата (вече бивша) на Мик Джагър, Бианка, влиза в клуба на кон… за да празнува рождения си ден.\nЕдинственото място, където това може да се случи, е зад вратите на вечното Studio 54. Сегашният театър е най-горещата точка в диско живота на 70-те години. Любима спирка от вечерта на Майкъл Джексън, убежище на Анди Уорхол, Елтън Джон, Шер, Грейс Джоунс, Даяна Рос.\nПрез 1977 г. създателите на Studio 54 отварят най-известния клуб за по-малко от 6 седмици. Инвестират над 400 000 долара, което днес възлиза на над 3 милиона! Локацията е в страшната и опасна част на “Осмо авеню” и “Бродуей” в Манхатън, но това не спира тълпите от знаменитости… Съвсем в началото собствениците забравят да платят лиценз за алкохол и поръчват ежедневен кетъринг и обслужване за сватби. Разбира се, властите бързо научават за гениалната им идея и известно време в Studio 54 се сервират само безалкохолни напитки.\nВ Studio 54 всеки може да открие по нещо за себе си. За влюбените има матраци в мазето, балконът е покрит с гума, която се почиства по-лесно, а салонът е покрит с плат, подплатен с наркотици. Някъде там са Труман Капоти и Мик Джагър, които буквално изкарват заплатата на салонния управител на Studio 54. Тя зависи от това колко са известни гостите и дали присъствието им се споменава в пресата. Истински Инстаграм инфлуенсъри, нали?\nИмаме шанса да надникнем зад кулисите, да се превърнем в нюйоркчани и да прекараме една незабравима вечер, благодарение на документалния филм за този лунапарк за възрастни. Той включва интервюта със самия Иън Шрегър, един от създателите на клуба, видео от безкрайните партита и разкази на най-редовните посетители. Безпогрешен фейс контрол, за който мотото е:\nДиктатура на входа и демокрация на дансинга\nИън Шрегър и партньорът му Стив Рубел са истинските режисьори на всяка една добра вечер. Все едно правят салата… избират най-интересните и колоритни хора от опашката и ги пускат вътре. А там… там е нещо близко до рая. Документалният разказ е откупен в Кан, а Иън Шрегър разкрива всички детайли около тайните на нощния живот. За радост на онези любопитни сърца, които непрекъснато танцуват някъде в миналото. Филмът проследява срещата на двете момчета от Бруклин, които се срещат в колеж и мечтаят да създадат перфектния клуб. И докато Шрегър е очаквал съвсем различен филм, който да се фокусира много повече върху другите, то сега споделя, че се чувства доста открит, разказвайки и най-дребните нюанси около нестихващото парти. И въпреки че Studio 54 е отворено само за 33 месеца, то те определят цяла една ера.\nЕра, пропита с усещането за свобода. Защото в мига, в който прекрачиш прага, онова, което чувстваш, е тотално чувство на независимост. И именно това кара хората да са влюбени в Studio 54. Учебникът по нощен живот завършва с грандиозно парти, на което лично Даяна Рос пее и поздравява Иън и Стив. Те прекарват 13 месеца в затвора за укриване на данъци, след това си връщат сградата за малко, а днес бившето Studio 54 е театър. И може би му отива. Все пак в секундата, в която дойде мракът, имаме право да избираме коя роля да играем… Днес - Бианка Джагър, а утре някое от момичетата на Капоти.


Магнезий и защо той е толкова важен за организма | Светът на жените\nМагнезий и защо той е толкова важен за организма\nЗа да заситите организма си с полезните и задължителни хранителни вещества, не е задължително веднага да ходите до аптеката. Достатъчно е да започнете да е храните балансирано и да преосмислите вашето дневно меню, включвайки в него най-важните продукти, които са богати на витамини, минерали, въглехидрати, белтъци и мазнини. Заедно с това е особено важно да пиете поне литър и половина вода на ден, като от това в голяма степен зависи и състоянието на вашата кожа. Именно полезното здравословно хранене ще ви избави от нуждата да си набавяте всичките градивни елементи за организма с хапчетата.\nМагнезият взима участие в обмяната на веществата, а също така той е необходим за формирането на костната тъкан и за поддържането на сърдечно-съдовата система. Освен това, той участва в процесите на съкращаването на мускулите и има антисептично действие. Заедно с това той е много важен за нервната система. Така например, ако организма ви има недостиг на това вещество, тогава ще се уморявате много по-лесно, няма да можете да се съсредоточавате за дълго време и ще сте подложени на стрес. Дори незначителното понижаване на нивото на магнезий в тялото, ще доведе до появата на здравословни проблеми. В ден възрастен човек трябва да приема 400 милиграма магнезий. Това не е най-редкия елемент, така че дори при обичайно хранене с не толкова здравословна храна, вие ще си набавяте около 200 милиграма на ден. Недостигът на този елемент също така ще доведе до понижаването на нивото на холестерола в кръвта. Особено богат източник на магнезий е овеса, така че можете да започвате деня си с такава здравословна и полезна каша. Друг източник на това вещество са ядките, а и едва ли има човек, който да не ги обича. Следващите продукти, които са богат източник на магнезий са морковите, граха, фасула, пшенични трици и цвеклото. При продукти от животински произход повече магнезий се съдържа в пълномасленото мляко и в рибата.\nВсяка жена иска да има здрава и красива кожа, но за да се случи това вие трябва да се храните здравословно. Не можете да разчитате само на козметичните продукти, тъй както те само тушират проблема, но не го лекуват. Ако обаче започнете да се храните балансирано, тогава много скоро ще забележите разликата и това, че не само ще се чувствате по-бодри,но също така ще имате здрава кожа.\nМагнезият е само един от важните елементи, които трябва да си набавяте всеки ден с храната. Ето защо е добра идея да си направите седмично меню, тъй като така по-лесно ще можете да контролирате това, с какво се храните и съответно на кои продукти трябва да наблегнете.\nГалина Борисова ● събота, 11 октомври 2014 г. Етикети: здрава кожа, здравословно хранене, красива кожа, красота, модни тенденции


публикувано на 13.12.18 в 08:50\nИнтервю на Диана Дончева с Любомир Кючуков\n„Най-важното отражение от вота върху Брекзит е, че това на практика е крачка към Брекзит без договор“. Това коментира в предаването „Преди всички“ Любомир Кючуков – директор на Института по икономика и международни отношения и дългогодишен дипломат и посланик в Лондон. Според него резултатите от гласуването в британския парламент, при което Тереза Мей оцеля като лидер на нейната Консервативна партия, не са изненада:\n„Те потвърждават мнението, че този парламент, респективно депутатите консерватори в него, не могат да съберат мнозинство нито в подкрепа на договора за Брекзит, нито дори за отстраняването на самата Мей. Вотът изчерпа партийната процедура по отстраняването. Мей е гарантирана срещу подобни партийни искания за следващата година. Има още два възможни, но малко вероятни варианта това да се случи. Първият е тя сама да подаде оставка. Второ – да има вот на недоверие в целия парламент, но с очакван резултат повторение на вчерашното партийно гласуване“.\nСпоред него Тереза Мей няма реално политическо бъдеще:\n„Тя беше оставена да изконсумира всички негативи от подготовката за Брекзит. Тя щеше да бъде критикувана, независимо от това дали има договор и ако има – за това какъв е той“.\nДипломатът е на мнение, че от гледна точка на отношенията Лондон – Брюксел може да се очаква някакъв жест от страна на Брюксел в подкрепа на договора. Той обаче може да бъде в рамките на политическата декларация, т.е. документ, който няма правно ангажираща стойност и който касае бъдещите отношения, смята Любомир Кючуков. Той е категоричен, че предоговаряне на самия договор няма да има. Вътре във Великобритания Кючуков очаква прегрупиране около Мей сред консерваторите.\n„Независимо от всичко от тук нататък доминиращото определение за политическите процеси в Обединеното кралство ще бъде думата „криза“ – дългосрочна, всеобхватна и дълбока“, изказа мнение още дипломатът.\nТой е категоричен, че както и да излезе Великобритания от ЕС, това е тежко и за двете страни.


Министерският съвет прие решение за увеличаване на акционерното участие на държавата в капитала на „Фонд мениджър на финансови\nинструменти в България” ЕАД (Фонд на фондовете) с парична вноска на стойност от 21 881 480 лв. за сметка на бюджета на Министерството на финансите.\nРесурсът е възстановен от операция за финансов инженеринг по „Програмата за развитие на селските райони” (ПРСР) 2007-2013 г., постъпил по сметката за средства от Европейския съюз на Националния фонд в Министерството на финансите. Правителството постановява министърът на финансите да извърши съответните промени по бюджета на МФ и по централния бюджет за 2021 г.\nСредствата от увеличението на капитала ще се използват за изпълнение на финансови инструменти за финансиране на индивидуални предприятия. Капитализирането ще осигури ресурс за Фонда на фондовете при предоставяне на подкрепа на крайни получатели пряко или чрез финансови посредници в допълнение към средствата от програмите, съфинансирани от ЕСИФ, възложени за управление на Фонда.\nТова от своя страна ще позволи на Фонда на фондовете да участва в национални и европейски стратегически инициативи с цел засилване на ефекта от прилагане на финансовите инструменти посредством комбиниране и допълване.\nЖена помете с колата си мъж от Врачанско\nJoin 5 348 other subscribers


Трапезария на двора Интериор, ZaNeya.com\nВсяко ходене до вилата през лятото е като кратка отпуска - там сте обгърнати от спокойствие...\nНачало За дома Интериор Трапезария на двора\nВсяко ходене до вилата през лятото е като кратка отпуска – там сте обгърнати от спокойствие, което толкова много ви липсва в натовареното градско ежедневие. Без значение, дали ще се печете на слънце, ще се забавлявате на двора или ще се грижите за градината – всичко това правите навън на свеж въздух. А защо да не си обзаведете и приятно местенце, където и да похапвате на открито?\n“Сърцето” на трапезарията\nМасата, която ще използвате, трябва да бъде удобна и просторна. Но преди всичко – устойчива. Сгъваемата маса е много добра за малък пикник, но ако сте решили да създадете наистина уютно място за хранене на двора, то масата трябва да е голяма и достатъчно тежка, за да не се преобръща при всеки лек полъх на вятъра. Универсално решение е маса от пластмаса. Разбира се, не е много приятно да се храните на пластмасова повърхност, но решението на този проблем е изключително лесно: достатъчно е да застелете масата с красива покривка. Дървената маса е по-приятен вариант, но за съжаление, краката и започват бързо да изгниват. За да избегнете изхвърлянето на масата в края на сезона, може да вземете такава с дървен плот и метални крака.\nУдобство и стабилност са най-важните характеристики за един стол. Най-евтиният вариант за вашата трапезария на открито са дървените или пластмасови сгъваеми столове. Те са съхраняват и местят от едно място на друго лесно, но не винаги са достатъчно удобни за сядане, особено ако земята под краката им не е равна. Така че, ако искате да имате едно наистина добро място за хранене във вашия двор, трябва да се погрижите да осигурите удобни столове. Понякога много добро решение е да замените няколко стола с пейка.\nПроблемът с дървените столове е същият, като с масата – те са много удобни за седене, но когато се оставят навън за дълго време, започват да гният. Така че, може да купите и пластмасови или метални столове, които да покриете с възглавници или меки калъфи за столове.\nИ още няколко детайла…\nНе забравяйте за големия чадър или шатра. Те ще ви предпазят и от слънцето, и от лекия летен дъжд. Освен това, ако са избрани с вкус, те са и едно много добро допълнение към интериора на градината ви.\nИ накрая – важно допълнение към вашата градинска трапезария е и барбекюто или скарата. Тук изборът ви е неограничен и зависи от цялостния изглед на вилата ви и от вашите кулинарни умения.\nPrevious Публикация Какво да направите, когато си търсите нова работа\nNext Публикация Лято 2009: Мини рокли за максимално удоволствие!\nДръжте на своите решения


Биткойн: дигиталното земеделие - Труд\nСряда 12.05.21 / 21:43\nСряда / 12.05.2021 / 21:43 '; + $minutes; document.getElementById("time-item").innerHTML = datetime ;\nБиткойн: дигиталното земеделие\nВиртуалният портфейл е нa cъpвъp в „oблaĸ“ или нa ĸoмпютъpa нa пoтpeбитeля\nBcичĸи тpaнзaĸции могат да бъдат проследени\nЧували сте ключовите думи от днешната тема – биткойн, портфейл, копане, гръмнал компютър. Вероятно в тази последователност.\nКакво е биктойн?\nТова е виртуална валута, в която не можем да се гмурнем, както прави чичо Скрудж. Биткойните се „копаят“ посредством компютри от целия свят, които използват съответния безплатен софтуер, за да осъществят процедурата. Виртуалната валута (наричана още криптовалута) се ражда като реакция към финансовата криза 2007-2008 г. и недоволството срещу слабостта на традиционните банки и алчността на инвестиционните банкери. Точно затова едно от най-търсените качества на криптовалутата е нейната децентрализация – нито една централна власт не може да осъществява парична политика чрез нея. Счита се, че биткойн е „имунизиран“ срещу евентуални посегателства от банки или правителства, тъй като защитата му е добра, което се потвърждава и от едва десетина случая на кражба за последните пет години.\nЗа всички неуспели в училище математици копаенето на биткойни може да е възможност за възвръщане на самочувствието. Копаенето означава решаване на низ от сложни задачи чрез мощен компютър и безплатна програма, която употребява оперативна памет (RAM). Така стотици хиляди хардуерни волове биват впрегнати в трансфера на валутата и потвърждаване валидността на задачите. Който първи реши задачата, печели. Засега първо инсталирате програмата за биткойн-добив, после си правите виртуален портфейл и така се превръщате в биткойн миньор, който зависи от това колко силен е компютърът му и колко добро е охлаждането му, за да не гръмне от прегряване.\nТой представлява хралупка с изкопаните биткойни. Виртуалният портфейл се помещава нa cъpвъp в „oблaĸ“ или нa ĸoмпютъpa нa пoтpeбитeля. Tой пpитeжaвa дигитaлен aдpec, чpeз ĸoйтo ce идeнтифициpa. Caмитe пopтфeйли ca aнoнимни, без ЕГН и пр., тоест peaлният пpитeжaтeл остава нeизвecтeн. Bcичĸи тpaнзaĸции oбaчe ca пyблични и мoгaт дa бъдaт пpocлeдeни. Πpитeжaтeлят ce идeнтифициpa чpeз „секретен ĸлюч“ и който пpитeжaвa ĸлючa, е собственик и на ĸpиптoвaлyтaтa. Зaгyбeн ĸлюч oзнaчaвa бeзвъзвpaтнa зaгyбa.\nС биткойните могат да се купуват редица продукти онлайн, като все повече търговци в мрежата отварят вратите си за виртуалната валута.\nBlockchain [Блокчейн] – децентрализирана база данни, която съдържа информация за всички транзакции, като защитата от измамни транзакции е много висока, почти гарантирана от сложните криптографски алгоритми.\nБиткойн ферма - C вpeмeтo мaтeмaтичecĸитe пpoцecи изиcĸвaт пo-мoщни мaшини, a изпoлзвaнeтo нa личeн ĸoмпютъp e нeeфeĸтивнo, тъй като води дo oгpoмнa cмeтĸa зa eлeĸтpичecтвo, нo оскъден пpиxoд. Зaтoвa днec имa peдицa т.нap. „биткойн фepми“ cъc cпeциaлни мaшини.\nЗа повече информация, посетете https://blogtogranny.com/, а за допълнителни въпроси,пишете на digitalno.uchilishte@gmail.com.


Най-важната крепост на британските лейбъристи им обърна гръб заради национализма - Новини от ЕС - Дневник\n10:00, 06 май 15 , 5423\nСимпатизант на Шотландската национална партия носи агитационни материали с лика на председателя на SNP Никола Стърджън по време на предизборната кампания през 2015 г.\nШотландската национална партия (SNP) може да спечели "огромно влияние" в британското правителство след изборите на 7 май. Това заяви лидерът на партията Никола Стърджън, след като обеща да блокира връщането на Дейвид Камерън повторно на поста на министър председател на Великобритания, предаде "Ройтерс".\nРъстът в подкрепата за SNP, която е главният привърженик на обявяването на Шотландия за независима държава, може да изиграе важна роля за баланса на властта в следващия парламент. На предстоящите избори не се очаква нито една от традиционните две най-големи партии на Великобритания да съберат достатъчно гласове, за да съставят самостоятелно правителство.\nСтърджън потвърди многократно, че желае да работи с лейбъристите в следващото правителство, за да изключи Камерън от властта, дори и ако Консервативната партия спечели най-голям брой места в парламента на изборите.\nЛидерът на Лейбъристите Ед Милибанд от своя страна изключи каквато и да било коалиция с шотландските националисти.\n"Ед Милибанд може да казва каквото си пожелае в момента – това се очаква от него. Но той не може да отрече реалността", отговори лидерът на SNP.\nПроменящата се реалност в Глазгоу, който беше цитаделата на шотландския социализъм за повече от век, показва сериозността на намеренията на националистите да сложат край на лейбъристкото господство над Шотландия.\nНационалистичекото предизвикателство може да предизвика след изборите събития, които да поставят пред сериозна заплаха бъдещето на Обединеното кралство и съответно членството му в Европейския съюз.\nШотландците гласуваха за целостта на Великобритания на референдума за независимост на 18 септември миналата година, но това не променя факта, че някога маргиналната Шотландска национална партия прекара две десетилетия в убеждаване на шотландците, че е достойна алтернатива на лейбъристите, които според мнозина са изоставили шотландското си наследство.\nДо XIX век Глазгоу се превърна в един от най-големите корабостроителни центрове в Европа, но в началото на XX век процъфтяването на радикалния социализъм в Шотландия ужасяваше лидерите в Лондон по време на Първата световна война.\nЛейбъристите се превърнаха в най-голямата шотландска партия в парламента на Великобритания през 1922 г. и последният път, когато изгубиха Шотландия на национални избори, беше през 1955 г.\nНа въпроса защо толкова много шотландци обръщат гръб на лейбъристите кандидатът на SNP Алисън Тюлис заявява: "Хората видяха как лейбъристите се присъединиха към консерваторите по време на референдума. Това действително нарани шотландците."\nПотенциалната загуба на Лейбъристката партия в Шотландия илюстрира разделението между Англия и Шотландия и това, че много шотландци виждат като "арогантния лондонски политически елит, който не се вслуша в думите им и не отговори на нуждите им".\nИменно това създаде възможността за SNP, която има претенции да бъде "социалното самосъзнание на Шотландия", което "ще се противопостави на разпадащите се институции на лондонския естаблишмънт", както обича да изтъква лидерът Никола Стърджън.\nОсновното постижение на шотландските националисти е, че шотландците започват все повече да подкрепят SNP не само на шотландските избори, но и да правят амбициите за лондонската Камара на общините реалистични.\nПодобна промяна в електоралното поведение би могло сериозно да разклати основите на британския политически елит.\nijj 11:13, 06 май 15 / Неутрално\n"Лидерът на Лейбъристите Ед Милибанд, от своя страна изключи каквато и да е коалиция с шотландските националис...\nGoblin 10:18, 06 май 15 / Неутрално\nНационализмът е естественото бъдеще на Европа. Европа се събужда и ще отхвърли мултикултурализма, разбиран от ...\nРейтинг: 491 10:16, 06 май 15 Любопитно\nИ изведнъж се оказа, че 'великолепната' избирателна система на Великобритания, която ще я спаси от ЮКИП, не успява да помогне срещу регионалните партии, а дори ги подпомага! На всичкото отгоре при мажоритарни избори не може да приложиш и италианския неомодел - 55% за спечелилите, независимо с колко са спечелили! Голямо мислене им предстои )) Ама кой им е крив на лейбъристите, че не заеха неутрална позиция за референдума...\nРейтинг: 531 10:18, 06 май 15 Неутрално\nНационализмът е естественото бъдеще на Европа. Европа се събужда и ще отхвърли мултикултурализма, разбиран от левичарите и глобалистите като усилено ислямизиране на континента.\nРейтинг: 3454 10:23, 06 май 15 Неутрално\nи принцесата бе събудена не с целувка и преди края на приказката . или след края ..\nРейтинг: 680 10:29, 06 май 15 Неутрално\nОчаквам "прекрасната" избирателна система на англичаните да ги изненада на тези избори. Либ-дем-ите да паднат от каруцата, а Фарадж (за сметка на консерваторите) и шотландците (за сметка на лейбъристите) да се понаместят по-широко на седалките. И ще настане едно смятане, едно пазарене. А най-големият майтап ще е, когато консерватори и лейбъристи вкупом решат, че тяхната мажоритарна система вече не им харесва.\nРейтинг: 734 11:00, 06 май 15 Неутрално\nНа изборите ще стане същата работа като на референдума, Камерън ще спечели и ще направи коалиция. Останалите с "голямото влияние" са просто профсъюзни лайки.\nРейтинг: 1019 11:13, 06 май 15 Неутрално\n"Лидерът на Лейбъристите Ед Милибанд, от своя страна изключи каквато и да е коалиция с шотландските националисти."\nВсъщност Милибанд изключва възможността за официална коалиция. Но други лидери на лейбъристите са посочили, че ако има лейбъристко правителство на малцинството биха водили преговори със Шотландската национална партия и с Уелската партия Plaid Cymru преди всяко гласуване в Камарата на общините. А самата Никола Стърджън е казала, че няма да иска от лейбъристите провеждането на нов референдум за отделяне на Шотландия като условие за своята подкрепа.\nЛюбопитно е, че Шотландската национална партия стои малко наляво от лейбъристите (въпреки че това не си личи по името й). И национализмът при тях изглежда доста умерен - Никола Стърджън например е казала, че за да има силна Шотландия е добре да има и силна Англия. И изтъква факта, че има баба англичанка.\nРейтинг: 426 11:55, 07 май 15 Неутрално\n[quote#4:"mitkaloto_"]А най-големият майтап ще е, когато консерватори и лейбъристи вкупом решат, че тяхната мажоритарна система вече не им харесва. [/quote]\nАми ще я променят. Целта е да са представени хората и да се създава стабилно правителство. Как това ще се постигне е от второстепенно значение.\nРейтинг: 2896 12:39, 07 май 15 Неутрално\n[quote#2:"Alkizeer"]Национализмът е естественото бъдеще на Европа. Европа се събужда и ще отхвърли мултикултурализма, разбиран от левичарите и глобалистите като усилено ислямизиране на континента. [/quote]SNP не са националисти в този смисъл като Атака. Те дори не са срещу имиграцията така както са другите партии в ЮК. Те просто искат повече независимост от Лондон. Най-точния еквивалент на SNP са някои от партиите в Каталония.\nРейтинг: 2896 12:42, 07 май 15 Неутрално\n[quote#4:"mitkaloto_"]Очаквам "прекрасната" избирателна система на англичаните да ги изненада на тези избори. [/quote]Системата си работи много добре. От ВСВ насам (70 години) това ще е едва третия парламент в който няма ясно мнозинство. Ние за 25 години имахме цели 5.\nРейтинг: 2896 12:50, 07 май 15 Неутрално\n[quote#6:"ijj"]Шотландската национална партия стои малко наляво от лейбъристите (въпреки че това не си личи по името й). И национализмът при тях изглежда доста умерен - Никола Стърджън например е казала, че за да има силна Шотландия е добре да има и силна Англия. И изтъква факта, че има баба англичанка.[/quote]Повечето шотландци имат по някой и друг "милилитър" английска кръв. Както и поне една пета от англичаните имат шотландска. Шотландци и англичани не се мразят, просто шотландския електорат е по-ляв от английския. И традиционно този ляв електорат е управляван от дясно правителство в Лондон защото англичаните са 10 пъти повече от шотландците. Та идеята е всеки електорат да получи такова правителство за каквото е гласувал.\nРейтинг: 479 14:16, 07 май 15 Неутрално\nНякой просто цели да разделя държави с цел войни и да върви търговията с оръжие.\nРейтинг: 486 16:52, 07 май 15 Неутрално\nнищо против шотландците да са по-леви (като са им кухи кратуните, какво да направиш), но някакси в дебата се забравя, че без Лондон да ги финансира и да получават нетно много повече, отколкото да дават, а те искат още по-леви политики. Дано консерваторите оцелеят.\nРейтинг: 574 19:59, 07 май 15 Любопитно\n[quote#2:"Alkizeer"]Европа се събужда и ще отхвърли мултикултурализма, разбиран от левичарите и глобалистите като усилено ислямизиране на континента. [/quote]\nТо това хубаво, ама шотландските националисти (SNP) си падат доста левичари...Но иначе, по принцип, няма как човек да не ги подкрепи в 'любовта' им към англичаните...\nРейтинг: 574 20:07, 07 май 15 Весело\n[quote#10:"Николай Николов"]Шотландци и англичани не се мразят[/quote]\nТова е вярно, по мои впечатления. В мнооого голяма степен що се отнася за англичаните, така да се каже...\nРейтинг: 486 20:52, 07 май 15 Любопитно\nНапълно съгласен. По нашите ширини SNP се възприема погрешно. Всъщност те са и големи привържаници на ЕС и на един от последните дебати Никола Стърджън зададе хипотезата, че излизане на УК от ЕС би могло да се ползва за повод за нов референдум. Също така, под тяхно управление, Шотландия е доста по-социална от Англия, като си има например безплатно висше образование и т.н.\nРейтинг: 1110 22:14, 07 май 15 Неутрално\nSNP искат независимост на Шотландия от Лондон, но не заради някакъв див самоцелен национализъм, а за да си устроят обществото по скандинавски модел. SNP са най-открито проевропейски от всички партии в кралството и се противопоставят най-категорично и яростно на антиимигрантския популизъм.


ОТ ЙЕРУСАЛИМ ДО МОСКВА :: Пътувай като. . . Малкия принц\n02.02.2015 09:34 - Пътувай като... Малкия принц\nПоследна промяна: 02.02.2015 10:42\nИли какво да научим от Малкия принц за пътуването и живота изобщо.\n"- Моля... нарисувай ми овца, каза Малкият принц.\nТогава, изгубил търпение, тъй като бързах да разглобя мотора, надрасках тази рисунка долу и отсякох:\n- Това е сандъкът - овцата, която искаш е вътре."\nНа езика на пътешественика: Не оставяйте очите да ви заблудят.\nИма места, до които е по-трудно да се докоснем заради твърде голямата културна разлика. Отдавна ви се иска да посетите Индия, Мароко, Египет или пък Еквадор, а защо не и някоя позабравена руска провинция с транссибирския експрес. След първоначалната еуфория от взетото решение да кръстосате света надлъж и нашир идва моментът на реалната среща и, разбира се - на културния шок. Точно тогава трябва да си припомните думите на Малкия принц и да не забравяте, че вашата нарисувана овца може би се крие в сандък и това, че не я виждате, съвсем не означава, че тя не е там. Не преценявайте света около себе си като “сериозните възрастни” от книжката на Екзюпери. Разберете колкото се може повече за културата на хората и вижте какво се крие отвъд.\n"- Да я връзвам ли? Каква странна мисъл!\n- Но, ако не я връзваш, тя ще отиде кой знае къде и ще се загуби."\nНа езика на пътешественика: Загубете се!\nНе се връзвайте за картата. Пуснете я по въздушната поща - може би човекът, който я открие, ще има по-голяма нужда от нея. Има градове, които сякаш са проектирани с едничката цел да се загубите в тях. Вземете например Венеция - тесните улички, преливащи една в друга, са идеалната визуализация на речниковото значение на думата “лабиринт”. Понякога плановете, които си правим с цел да прекараме почивката си максимално добре, се затягат около нас като примка, чиято доброволна жертва сме самите ние. Помните ли думите на Лисицата: “Същественото е невидимо за очите”? Е, бихме могли да приемем, че по тази логика най-хубавото от мястото, което се готвите да посетите, е невидимо за автора на пътеводителя, на който така разчитате. Какво ви чака в края на поредната тясна уличка? Открийте го сами!\n"- Ако искам да видя пеперуди, трябва да изтърпя две-три гъсеници."\nНа езика на пътешественика: Не позволявайте на обстоятелствата да ви спрат\nПо закона на Мърфи точно преди да заминете изникват отнякъде, сякаш по поръчка в уречено време и точно място, онези обстоятелства, които ни нашепват “по-добре си остани вкъщи”. Коварен глас, който действа подобно на песните на сирените - колкото повече се вслушваш в него, толкова по-вероятно е да се окажеш на дъното на океана (в случая на дъното на любимото си кресло - с потънал поглед в телевизор). За да избегнете тази опасна ситуация, представете си, че приятелите, които се отказват в последния момент от пътуването, колата, която не пали и дъждът, който вали из ведро, са просто “две-три гъсеници”, които трябва да изтърпите.\nТагове: малак, принц, пътувайте,\nВижте моля ви се на какво попаднах!\nПринцът на Монако Албер II води величия ...\nБили ли сте на остров Свети Стефан? Аз видях бисера на Черна гора!\nДнес е Трифонов ден - празнуват лозари, винари, кръчмари и всички именници


Доброволци - Digital4Bulgaria Доброволци - Digital4Bulgaria\nDigital4Bulgaria набира доброволци\nСпомняш ли си кога за последен път прави нещо ново, интересно и забавно? Нещо, което ти беше полезно и те срещна с готини хора? Предлагаме ти да станеш част от Digital4Foundation и едни от най-значимите събития у нас, които всяка година събира най-добрите професионалисти в сферата на онлайн маркетинга и търговията в България.\nКакво представлява доброволчеството на Digital4Plovdiv & Expo 2021?\nМрежата от събития Digital4 събира заедно водещи специалисти, предприемачи и дигитални ентусиасти, създавайки нови бизнес възможности и подходяща среда за обмяна на ценни знания, опит и идеи. Организатор на годишните конференции на Digital4 е Digital4 Foundation - фондация, чиято мисия е популяризирането на дигиталните технологии и развитието на дигиталния бранш в България. На всяко тяхно събитие – организатори, лектори и доброволци заедно създават уникални преживявания за общността.\nКато доброволец на Digital4Foundation ще имаш възможност да се запознаеш с много нови хора, да научиш нови неща по време на лекциите и между тях. Ще се потопиш в реда и хаоса на организацията на събитията, ще видиш нещата зад кулисите. Всеки доброволец ще получи и сертификат за принос към организацията на събитието!\nИзберете събитие, на което искате на станете доброволец:\nDigital4Burgas - Успешна дигитална търговия / 12-13.05.2022 Digital4Sofia - Иновации в онлайн търговията и разплащания / 13.06.2022 Digital4Varna - SEO Future & Content marketing 2022 / 25.06.2022 Digital4Plovdiv & DiTech Expo 2022 - Годишната конференция за онлайн маркетинг и търговия / 20-21.09.2022 Digital4StaraZagora - От Билборд към телефон "Дигиталната революция" / 11.11.2022


Цветанов сложил слушалки и на ексминистър Трайчо Трайков - Скандално\nЦветанов сложил слушалки и на ексминистър Трайчо Трайков\nБившият министър Трайчо Трайков също бил сред подслушваните от правителството. Хората на Цветан Цветанов за засекли бившия енергиен министър как се среща с Иван Костов.\nТочно това изяло главата на Трайков, но формално за оставката му са посочени други причини. От ГЕРБ са го обявили за предател и смятали, че снася информация на бившия син лидер или че направо е негов човек. По този повод Емануил Димитров, който беше силов министър при Костов каза, че не е противозаконно да се подслушват министри, но само ако има данни, че те работят срещу държавата, или са корумпирани. Когато обаче един министър започне да подслушва колегите си поголовно, за да ги държи в подчинение и да събира компромати срещу тях, без да има разрешение от съдия или прокурор, тогава вече това се превръща в престъпление и политическо издевателство над личността.\nНапример връзките между Трайков и Костов били съвсем приятелски и той не издавал правителствени тайни. Но пък пресякъл други намерения на управляващите и те побързали да се отърват от него. По същия начин бил подслушван Симеон Дянков. Имало даже запис, в който той дава в хотел интервю на журналистка. Мирослав Найденов пък каза, че не само е подслушван, но и знае за записи на свой колега, който бил спипан в интимни занимания с друг мъж. Този запис се държал като компромат, но се разчу и е въпрос на време да излезе името на колегата. Найденов смята, че спипаният в крачка ще даде Цветанов под съд за грубо вмешателство в личния му живот и уронване на престижа му. Записите тепърва ще излизат лавинообразно и доста хора ще бъдат сериозно засегнати от тях, смята Найдеов.


Награди за kobrata, asenlv и jikatahs! » FutbolnaPrognoza.com\n17.10.2018 05.10.2020 FutbolnaPrognoza.com No comments\nДнес, 16.10.2018, България загуби гостуването си на Норвегия в Лига на Нациите. И намали шансовете ни за първото място в групата.\nНо пък това поражение осигури награда от по 50 лева на трима участници в Лигата на FutbolnaPrognoza.com. Това са kobrata, asenlv и jikatahs. Честито!\nMishonik също позна точно и трите мача за деня и е дневен победител. Но той вече си осигури награда от 200 ЛЕВА още на 1-ви октомври. А съгласно условията, няма право на повече награди този месец.


Демографската катастрофа на България: Кой беше "ЗА"? | The Bulgarian Times\n„Преди четири десетилетия шумно беше отбелязано раждането на осеммилионния българин. Управляващите планираха кога нацията ще стане девет милиона с радостта на скотовъдец, чиито животни се плодят ударно. Това обаче така и не се случи” (за радост на автора…). Или:„Държавата си измисли демографска криза и реши да я разрешава. Тя недвусмислено даде да се разбере, че нищо няма да я спре, най-малко свободният избор на индивида” . Мога да дам десетки примери за отровени изказвания на хора, според които проблемът на България е просто, че иска да се съхрани като нация.\nМасовата емиграция след 1989 г. бе очаквана и закономерна. Стремежите за по-високи доходи, за придобиване на нов опит и нови знания са позитивни. Въпросът е, че от България се емигрира от страх – страх за утрешния ден в едно неолиберално и криминализирано общество. Освежаването на националния обществен климат изисква да се признаят и уважават страховете на родителите – реални или потенциални, за утрешното българско общество, в което децата ще отраснат, и за тяхната по-нататъшна съдба. Днес никой няма да посмее да каже: „… ала, не бойте се деца за утрешния ден!”. Изострянето на демографската криза е резултат и от масовото хорско неверие в солидността на политическата класа, и от неверието в бизнес класата и в обществото като цяло. Проблемът е, че младото и средното поколение български граждани са вътрешно убедени, че преходът се е оказал „преход –(назад) към джунглата”. Какъв е смисълът да останеш да живееш сред „зверовете”. Абитуриенти търсят страни, в които функционират форми на безплатно висше образование. Български роми с ентусиазъм разказват как са настанени в общински жилища на някой край на континента. Кои безумци спряха общинското жилищно строителство в България?\nАвтор: Мирослав Попов\nShare the post "Демографската катастрофа на България: Кой беше „ЗА”?"\nДемографската катастрофа на България: Кой беше „ЗА”? by The Bulgarian Times\nПредишна Статия Previous post: Йерусалим е основан от древните българи при завоюването на Египет. Сензационно за историята ни и богословието\nСледваща Статия Next post: “Видими резултати“ от ГЕРБ: ШОКИРАЩО ВИДЕО!


Бебетата, родени през март, са забележителни. Ето с какво : MamaMia\n2 март, 2020 14:20 | от MamaMia | Майчинство\n„Женски месец“, „първи пролетен месец“, „променлив месец“, „празничен месец“ – наричат как ли не месец март. Може спокойно да го нарекат и „месец на майките“, не само заради празничния 8 март, но и защото след късия февруари, определено през март има повече родилки и повече новородени – все пак става дума за цели 31 дена, а не само за 28 или 29. Затова е интересен въпрос и какви са бебетата, родени през този чудесен месец.\nКакво предвиждат астрологията, нумерологията, лунния и китайския календар, орисниците и най-сетне – човешкият опит за онези малки същества, които са родени или предстои да се родят през март?\nАстрологията е категорична, че часът, датата и месецът на раждане имат огромно значение, но понякога зад това седи и биологична обосновка. Помислете само – детето, дошло на бял свят през март, ще е прекарало последния триместър в корема през студените зимни месеци, така че да излезе навън точно, когато се затопля, всичко разпъпва и природата буквално се преражда.\nМарт съвсем не е лош месец за начало за нов живот, нали?\nРазбира се, всяко живо същество се ражда със своя индивидуалност, но има някои неща, които се определят от природните особености и годишното време, особено когато става дума за здраве, психика, ръст и дори външен вид.\nЗатова се оказва, че извън окултното знание, има доста интересни факти, включително и статистически, които само доказват, че бебетата, родените през март, са изключителни.\nЕто малко повече по-въпроса:\nРиби или Овен – това е въпросът\nБебето, родено през март, ще бъде под астрологичния знак на Рибите (ако се роди между 1 и 20 март) или Овена – ако е след 21 март. Астрологичното разбиране за зодиакалните знаци повелява, че Рибите по презумпция са „оптимистични, амбициозни и целенасочени“, а Овните – „страстни, изпълнени с желания, трудолюбиви и упорити“. Възможно е мартенското бебе да има влияние и от двата знака. Във всички случаи ще се радва на особени заложби и ще ви изненадва по най-неочаквани начини.\nСимволът на мартенските бебета е нарцисът – но това не ги обрича на нарцисизъм\nАко има нещо, с което асоциираме особено силно месец март, то това са първите пролетни цветя. Сред цъфтящите през март е и нарцисът. Въпреки че масово това цвете се свързва със самолюбието заради древногръцката легенда за младежа Нарцис, който бил влюбен единствено в себе си и бил прокълнат да не може да обича никой друг, всъщност това цвете може да предизвика и по-широки културни асоциации. Всъщност то е символ на прераждането, на новото начало, на просперитета, на положителното възприемане на себе си и своите умения. Традицията повелява никога да не се подарява един нарцис, защото носи нещастие. Ако искате да го включите в букет, задължително сложете няколко цветя.\nАквамаринът и хелиотропът са камъните на месец март\nXeлиoтpoпът е традиционен рожден камък за месец март, като се смята, че закриля астрологичния знак на Овен, Риби и Скорпион. Свързва се с планетата Марс. Камъкът е зелен на цвят и е обсипан c яpĸи чepвeни пeтнa, които се дължат на пpимecитe c жeлeзeн oĸcид. Представлява xaлцeдoнoв ĸpaвц, а името му идва от древногръцки, от значението на двете думи: Хелиос – слънце и Тропос – преобразяване.\nДругият камък, закрилящ родените през март, е аквамарин. Той е предназначен специално за представителите на зодиакалния знак Риби, родени между 20 февруари и 20 март. Аквамаринът представлява планетата Венера. Цветовете му варират от бледосиньо до нотки на зелено и тъмносиньо. Колкото по-тъмен е цветът на камъка, толкова по-рядък и ценен е той.\nСмята се, че аквамаринът насърчава качества като кураж, доверие, честност, дисциплина, разбиране, търпеливост, състрадание, помага за оптимизма и спокойствието, спомага за медитиране, осигурява самоконтрол и създава нови съюзници и приятелства, когато бъде подарен на някого.\nДруги камъни, които носят късмет на родените през март, са турмалин, яспис, хематит, хиацинт.\nОфициалният цвят на родените през март е бледосин\nТова не е странно, защото това е цветът, асоцииран с водата. Песента „Водите на март“ не е написана случайно. Ето тук можете да я чуeте в български вариант в изпълнение на Марина Господинова и с текст от Мария Донева.\nМарт е празничен месец, а да родите дете през март ви обещава двоен празник\nЗапочваме с 1 март (тази година този ден съчета Сирни Заговезни-Прошка и Баба Марта), следва националния празник на България – 3 март. На 6 март празнуват всички Красимири, на 7 март – всички Тодоровци (Тодоровден), а на 8 март отбелязваме женския и майчинския празник. На 25 март е Благовещение. Почти през всички останали дни има по някой имен ден (празнуват Божана, Никифор, Алексей, Кирил, Дарин, Светозар и Светльо, Лидия, Захари, Блага и Благой, Габриела, Боян, Борис…) Понякога през март празнуваме и Великден (не и тази година), а на 17 март ирландците по целия свят отбелязват Свети Патрик – празник, в който с удоволствие се включват всички националности, които обичат бира. Сами разбирате, че бебетата, родени през този месец, няма да могат да се отърват от празници – свои и чужди – през целия си живот.\nПрез март са родени гении и артисти\nНе е странно, че много креативни хора да родени през март. Според изследване, проведено от университета в Кънектикът сред 300 публични фигури (артисти, учени, изпълнители, атлети и политици) – има ясно очертана връзка между избрания кариерен път и месецът, през който човек е роден. Резултатите показват, че най-голям процент креативни личности и знаменитости, се раждат през така наречените влажни месеци – от декември до март. Така че няма да е странно, ако и вашето мартенско бебе някой ден се окаже видна артистична личност – писател, музикант, артист или танцьор.\nРодените през март имат по-добро зрение, отколкото родените през лятото\nВъпреки, че с най-добро зрение се отличават децата, родени през зимата, бебетата, родени през ранната пролет – основно през март – имат по-малък шанс от развитие на късогледство, отколкото тези, родени през лятото. Това показва изследване, проведено сред 300 000 младежи. Заключенията са, че хората, родени през юни и юли имат 24% по-голям шанс да развият късогледство, отколкото тези, родени през декември, януари или през ранната пролет. Причината за това е биологична и се крие в силата на светлината, с която се сблъскват летните бебета, когато се родят.\nРодените през март имат по-малък шанс за развитие на алергии\nНай-много сенна хрема се отчита сред децата, родени през есента и през зимата. Те имат по-висок шанс да развият и хронични дихателни заболявания като астма, според британско изследване от 2016. Изглежда, че сезоните през които се раждаме, оставят своите следи в нашето ДНК, което оказва влияние върху здравето ни по-късно през живота. Така че всички, които са родени през пролетта и лятото трябва да се радват – шансът за развитие на алергии е по-малък.\nМартенските бебета ще имат и по-малко неврологични заболявания като възрастни\nСпоред изследване от 2015 година, проведено от Колумбийския университет, пролетните бебета (родени през февруари, март и април) имат по-малък шанс да развият неврологични заболявания, отколкото тези през други месеци.\nВсъщност изследванията показват, че родените през март не показват и по-висок риск от респираторни, репродуктивни, сърдечни болести, което като цяло предвещава здрав живот за мартенското бебе.\nРодените през март са по-високи\nИзследване, проведено в Австрия, установява, че бебетата, родени в края на март, са по-едри от останалите. Всъщност най-едрите бебета, се раждат през април. Според учените, това също има връзка с количеството хормон мелатонин, който се влияе от светлината. Очевидно има значение на колко слънчева светлина ще бъдат изложени жените през бременността си.\nПрез март се раждат повече пилоти\nТова звучи странно, но е констатация на британския национален статистически институт от 2011 година: децата, родени през март, са статистически повече сред пилотите.\nТе са и повече сред лидери, шефове на корпорации и изпълнителни директори\nВсъщност децата, родени през март и април имат по-голям шанс да станат изпълнителни директори. Това посочва изследвне сред 375 компании. Установено е, че 12.5% от изпълнителните директори в тях са родени през март. Възможно е това се дължи на факта, че мартенските деца обикновено са по-големи от своите съученици в класа и от малки свикват да „водят парада“.\nМоже и да не са столетници, но пък ще живеят щастливо и оптимистично\nВъпреки доброто си здраве, бебетата, родени през март, едва ли ще са столетници. Изследване на Чикагския университет показва, че родените през март, май и юли, имат по-малък шанс да доживеят до 100 години спрямо бебетата, родени през есента. И все пак, има добра новина: хората, родени през март, се оказва че оглавяват скалата при изследване на хипертимията (приповдигнато настроение), което означава, че притежават генерален оптимизъм, който им помага да преминават с лекота през трудните моменти. Те, както и родените през есента, определено са много по-позитивно настроени, в сравнение с родените през лятото и зимата. Всъщност позитивното приемане на света има множество плюсове, като например по-здравословен начин на живот, повече социални контакти и по-дълъг живот. Е, не до 100, но все пак…\nКоментарите са изключени за Бебетата, родени през март, са забележителни. Ето с какво


Трагедия в Благоевград: Родилка и бебето й починаха по време на секцио - BG VOICE\nТрагедия в Благоевград: Родилка и бебето й починаха по време на секцио\nЖената е постъпила за планирано раждане, чакала второ дете.\nРодилка и бебето й починаха по време на планирано секцио в Акушеро-гинекологичното отделение на болницата в Благоевград.\nПочиналата жена е на 29 години. Тя постъпила в лечебното заведение за второ раждане.\nДокато екипът е поставял упойката обаче, жената е изпитала затруднения в дишането. Лекарите опитали я спасят, но не успели. Медиците на могли да спасят и бебето й, което също починало.\nПо случая е назначена вътрешна проверка. Очакват се и резултатите от аутопсията.\n„Назначил съм вътрешна проверка, ще се направи и аутопсия, за да се установи каква е причината“, каза директорът на болницата д-р Огнян Митев, който е гинеколог и работи и в отделението, но по време на трагичния инцидент не е бил на смяна.\nОще по тематаБлагоевграддетеродилкасекциосмърт\nНамериха мястото, където е паднал МиГ-29. Черната кутия обаче не\nЕврокомисарят по здравеопазването: Българи, ваксинирайте се!


Барселона - Севиля: Шампионите ще вземат трите точки - обоснована прогноза / Испания / Прогнози - Futbol TV\nПРОГНОЗИ » Испания » Барселона / Севиля\n06.10.2019 | 02:04\nБарселона посреща Севиля в мач от осмия кръг на Примера дивисион и смело можем да кажем, че това е централната среща на испанския уикенд. Двата отбора притежават достатъчно качество на съставите, имат амбициите, а и разполагат с добри треньори, които ще се опитат да се изненадат един друг.\nБарселона влиза в сблъсъка с две поредни победи, с актив от 13 точки и четвърта в таблицата за класиране. Прави впечатление, че испанският шампион все още е нестабилен и това напълно съвпада и с все още неоптималното състояние на главната звезда Лионел Меси, който по-рано каза, че е нормално за един отбор да има игрови и психологически проблеми. Например, Барселона поведе срещу Виляреал, но вместо да довърши съперника, шампионите загубиха контрол върху срещата. Обратното се случи с Хетафе. Каталунците поведоха и след това задушиха съперника си, постигайки комфортна победа като гост. Мачът с Интер пък премина по друг сценарии - първото полувреме за италианците, а второ бе за испанците. Най-важното в тази среща обаче не е толкова победата, колкото работата на треньорския щаб и надиграването между Конте и Валверде, завършило с успех на наставника на Барселона.\nСевиля добре започна кампанията си, но след това допусна две загуби - от Реал Мадрид у дома и на гости на Ейбар. Второто поражение можеше да бъде избегнато, защото андалусците поведоха с 2:0 и на практика бяха спечелили срещата. Като цяло, отбраната на севилци при Лопетеги е несигурна, а това може да доведе до катастрофа както в мача с Ейбар или до нервни победи както срещу Реал Сосиедад. В момента Севиля има 13 точки, колкото Барселона и успех утре може да прати тима сред четирите най-силни в Лигата. В средата на седмицата андалусците играха с АПОЕЛ и постигнаха минимален успех, като същевременно не позволиха на съперника да създаде опасни положения, а и да отправи поне един точен удар. Разбира се, съперникът е от такова ниво, че не е ясно дали изобщо този мач трябва да се разглежда като позитив, а и изобщо да се коментира.\nАлба, Умтити и Фирпо са с травми. Ленгле е наказан. За гостите няма да играе Карико.\nБарселона е фаворит в срещата. Но тук трябва да отбележим, че защитата на каталунците не е убедителна през този сезон, а появата на Тодибо до Пике може да създаде допълнителна несигурност в отбраната. За това и очакванията ни са, че гостите ще вкарат поне един гол. Барселона обаче ще отговори с повече попадения, което ни кара да предположим, че ще се получи резултатен мач, който ще бъде спечелен от шампионите.\nПрогноза: Барселона - Севиля 3:1\n24.09.2019 Примера Дивисион Барселона 2 - 1 Виляреал\n21.09.2019 Примера Дивисион Гранада 2 - 0 Барселона\n17.09.2019 ШЛ група F Борусия Дортмунд 0 - 0 Барселона\n03.10.2019 ЛЕ група A Севиля 1 - 0 Апоел Никозия\n29.09.2019 Примера Дивисион Севиля 3 - 2 Реал Сосиедад\n26.09.2019 Примера Дивисион Ейбар 3 - 2 Севиля\n22.09.2019 Примера Дивисион Севиля 0 - 1 Реал Мадрид\n12.08.2018 Суперкупа Барселона 2 - 1 Севиля\n44' Черно море 1-1 Левски\n29' Челси 1-0 Тотнъм